**A jó orvosság**

*Online olvasásóra interaktív feladatokkal 2. osztályosoknak*

**1. Jancsika táncol**

Nézd meg a *Jancsika táncol* című francia gyermekdal mozgással kísért felvételét Bertóti Johanna előadásában. A videó elején megtanulhatod a mozgásokat, így a dallal együtt te is „táncolhatsz”.

***Jancsika táncol – francia gyermekdal***

<https://www.youtube.com/watch?v=BcUXZzj5fK8>

Ha kitáncoltad magad, a dal szövegét is elolvashatod, megtalálod a szöveggyűjteményben.

**2. Te is tudod!**

Olvasd el Janikovszky Éva *Te is tudod* című művének részletét, ami valójában egy mondóka. Mondogasd, és közben tedd a kezed a megfelelő testrészedre! Aztán jelöld be a tankocka képén a megfelelő testrészeket!

***Te is tudod – testrészkereső***

<https://learningapps.org/watch?v=p9vxxwmut21>

**3. A jó orvosság**

Mi kell az egészséghez? Mi kell ahhoz, hogy az egész tested életerőtől kicsattanó legyen? Olvasd el Móra Ferenc *A jó orvosság* című meséjét, majd keresd meg a jó válaszokat a hozzá kapcsolódó tankockán! Vigyázz, több válasz is lehetséges!

***A jó orvosság – válaszkereső***

<https://learningapps.org/watch?v=pejb76otc21>

**4. Spenót és társai**

Olvasd el Rangáné Lovas Ágnes *Utálom a spenótot* című versét, majd válogasd ki a tankockán, mi az, amit nem szeret a versbeszélő gyerek! A zöldségek nevét megtalálod, ha az i-betűre teszed a „mutatóujjat”.

***Utálom a spenótot – zöldségválogató***

<https://learningapps.org/watch?v=pdqnbxrzn21>

Nézd meg a *Mi legyen a tányérodon?* című animációs filmet, amely arról szól, milyen ételekre van szükséged ahhoz, hogy egészséges legyél. Segítségével állítsd össze a napi étrendedet!

***Mi legyen a tányérodon? – animációs film***

<https://www.youtube.com/watch?v=ynoUwtOw_r0>